**ZMLUVA**

**O FINANČNEJ ZÁBEZPEKE**

uzavretá podľa § 269 ods.2 Obchodného zákonníka v znení neskorších predpisov medzi účastníkmi zmluvného vzťahu, ktorí prehlasujú, že sú spôsobilí na jej uzavretie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Účastníci zmluvného vzťahu**

**Vyhlasovateľ obchodnej verejnej súťaže** **Mesto Sabinov**

Sídlo: **Námestie slobody 57, 083 01 Sabinov**

Konajúci: Ing. Michal Repaský, primátor

IČO: 00 32 77 35

Účet v tvare IBAN: **SK48 0200 0000 0034 8926 4653**

(ďalej len „vyhlasovateľ“)

**Účastník súťaže DOPLNIŤ ÚDAJE!**

\* fyzická osoba

titul, meno a priezvisko, dátum narodenia, miesto trvalého pobytu, bankové spojenie - číslo účtu alebo

fyzická osoba podnikateľ zapísaná v živnostenskom registri (ŽR)

obchodné meno, sídlo, IČO, bankové spojenie - číslo účtu, zastúpená - titul, meno a priezvisko, dátum narodenia, miesto trvalého pobytu, zapísaný v živnostenskom registri: ....... č....... alebo

právnická osoba (PO)

obchodné meno, sídlo, IČO, bankové spojenie - číslo účtu, štatutárny orgán - podľa výpisu z príslušného registra, údaj o registrácii - Obchodný register Okresného súdu ......., oddiel ......, vložka ..., alebo iný register

(ďalej len „účastník“)

1. **Predmet a účel zmluvy**

Predmetom tejto zmluvy je poskytnutie finančnej zábezpeky účastníkom na účet vyhlasovateľa, za účelom preukázania riadneho záujmu o uzavretie zmluvy, ktorá je predmetom vyhlásenej obchodnej verejnej súťaže (o.v.s.) na odpredaj majetku mesta, a to:

prevod nehnuteľného majetku Mesta Sabinov, k. ú. Sabinov, pozostávajúceho z:

• bytu č. 26 s príslušenstvom, na prízemí v bytovom dome so súpisným číslom 747, na Ulici 9. mája, vchod č. 25,

• podiel na spoločných častiach a zariadeniach domu v podiele 66/2572,

• podiel na pozemku pod stavbou s parcelným číslom CKN 631/6 v podiele 66/2572, výmera podielu 29,77 m2,

* pivnice „A“ a pivnice „B“ o celkovej spoločnej výmere 10,2 m2.

a podľa vyhlásenej obchodnej verejnej súťaže, s cieľom zabrániť zmareniu obchodnej verejnej súťaže zo strany účastníka.

1. **Výška a splatnosť finančnej zábezpeky**

Účastník je povinný zložiť finančnú zábezpeku za nehnuteľný majetok v sume 50 % z ceny schválenej Mestským zastupiteľstvom v Sabinove podľa Uznesenia č. 82 zo dňa 21.09.2023, bod F). Výška finančnej zábezpeky tak s prihliadnutím na vyššie uvedené predstavuje sumu **35.000,-€** (slovom: tridsaťpäťtisíc eur). Finančnú zábezpeku zloží na účet vyhlasovateľa číslo účtu: SK48 0200 0000 0034 8926 4653. Finančná zábezpeka je splatná najneskôr v posledný deň lehoty na podávanie návrhov do obchodnej verejnej súťaže. Za deň splatnosti sa považuje deň, kedy boli finančné prostriedky pripísané na účet vyhlasovateľa.

1. **Ostatné ustanovenia** 
   1. Vyhlasovateľ je povinný účastníkovi, ktorý bol v obchodnej verejnej súťaži neúspešný, vrátiť ním poskytnutú finančnú zábezpeku bezodkladne, najneskôr do uplynutia lehoty určenej na oznámenie vybraného návrhu.
   2. Účastníkovi, ktorý bol v obchodnej verejnej súťaži úspešný, sa zaplatená finančná zábezpeka započítava do kúpnej ceny dohodnutej v platne uzavretej kúpnej zmluve.
   3. Účastník a vyhlasovateľ sa dohodli, že v prípade, ak účastník, ktorý bol v obchodnej verejnej súťaži úspešný, neuzavrie v termíne určenom vyhlasovateľom kúpnu zmluvu z dôvodov, ktoré sú výlučne na strane účastníka ako kupujúceho, je povinný uhradiť vyhlasovateľovi za zmarenie obchodnej verejnej súťaže zmluvnú pokutu vo výške 50 % zo sumy finančnej zábezpeky podľa článku 3 tejto zmluvy. Zmluvná pokuta je splatná v prvý deň po márnom uplynutí lehoty podľa predchádzajúcej vety, ak sa účastníci nedohodnú inak. Takéto konanie účastníka považujú zmluvné strany za prejav vôle účastníka, ktorým odmieta uzavrieť kúpnu zmluvu.
   4. V prípade, ak vyhlasovateľ bude mať splatnú pohľadávku na zaplatenie zmluvnej pokuty podľa bodu 4.3. tejto zmluvy, je oprávnený použiť na jej uhradenie finančné prostriedky zo zábezpeky podľa článku 3 tejto zmluvy. Zvyšné finančné prostriedky poukáže po zrazení dohodnutej zmluvnej pokuty na účet účastníka uvedený v článku 1 zmluvy.
   5. Účastník, berie na vedomie, že ním poskytnuté osobné údaje budú spracované v súlade s § 13 ods. 1 písm. b) Zákona č. 18/2018 o ochrane osobných údajov v znení neskorších predpisov za účelom obchodnej verejnej súťaže.

* 1. Zmluvné strany prehlasujú, že zmluvu uzavreli slobodne, vážne, nie v tiesni a nie za nápadne nevýhodných podmienok.
  2. Táto zmluva nadobúda platnosť a účinnosť dňom jej doručenia vyhlasovateľovi v súlade s podmienkami obchodnej verejnej súťaže. Doručený návrh tejto zmluvy musí byť podpísaný účastníkom zmluvy.
  3. Zmluva bola vyhotovená v dvoch rovnopisoch, pre každú zmluvnú stranu po jednom vyhotovení.

V Sabinove dňa: V ............. dňa: ...........

Za vyhlasovateľa: Za účastníka:

............................................. .............................................

Ing. Michal Repaský štatutárny zástupca

\* nehodiace škrtnúť